На основу члана 115. Статута Општине Владичин Хан („Службени гласник Града Врања“ број 4/19), члана 6., 25. и 26. Одлуке о јавним расправама („Службени гласник Града Врања“ број 13/19), Општинско веће Општине Владичин Хан, дана 24.04.2024. године, упућује :

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**НА НАЦРТ ОДЛУКЕ О ИЗРАДИ ИЗМЕНЕ И ДОПУНЕ ПРОСТОРНОГ ПЛАНА ОПШТИНЕ ВЛАДИЧИН ХАН**

Општинско веће Општине Владичин Хан позива све заинтересоване грађани Општине Владичин Хан, правна лица са територије Општине Владичин Хан, средства јавног обавештавања и друге субјекте да учествују на јавној расправи о нацрту Одлуке о изради измене и допуне Просторног плана општине Владичин Хан и да дају примедбе, предлоге и сугестије на наведени нацрт акта путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 25.04.2024. године па најкасније до 10.05.2024. године до 08,00 часова.

Отворени састанак о предложеном нацрту Одлуке о изради измене и допуне Просторног плана општине Владичин Хан ће се одржати дана **10.05.2024. године (петак) у 08,00 часова у великој сали Општине у Владичином Хану.**

Саставни део овог јавног позива је Програм јавне расправе и текст Нацрта Одлуке о изради измене и допуне Просторног плана општине Владичин Хан

Нацрт Одлуке о изради измене и допуне Просторног плана општине Владичин Хан стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН,**

**Број: 06-50/3/24-III**

 **ПРЕДСЕДНИК,**

 **Горан Младеновић**